הוועדה המיוחדת לצדק חלוקתי ולשוויון חברתי, כנסת 20, פרוטוקול מספר 110, 2018-01-29 09:55

מכלוף מיקי זוהר: אנחנו מתנצלים על האיחור אבל אנשים מאחרים והדיון קצת בעייתי כשאין פה את חברי מועצת קרית גת וראש העיר קרית גת, אבל יש תאונות ופקקים בדרך אבל אין ברירה, יש לי עוד דיונים היום לכן אני אפתח את הדיון בנושא קיפוח תושבי הפריפריה, הקמת תחנת כוח בדרום.

מכלוף מיקי זוהר: לפני שאני אפתח אותו אני אומר כמה דברים לאור פרסומים שהיו בימים האחרונים של כתב בשם תומר אביטל וגם של משמר החברתי שעסקו בסוגיה שלי, ואני אומר כך, תראו, כשאני הבאתי דיונים בוועדה הזאת ממש בתחילת הכהונה שלי כיו"ר הוועדה לצדק חלוקתי הבאתי דיונים בנושא שכונת כרמי גת בזמנו.

מכלוף מיקי זוהר: כשהבאתי את הדיונים כמובן שהבאתי אותם מהמקום הכי נקי שיש, לטובת 40,000 איש שהיו צריכים לגור בשכונה שסובלים מחוסר תשתיות שהמדינה לא העניקה להם.

מכלוף מיקי זוהר: ועדת האתיקה דנה בטענה של תומר אביטל והמשמר החברתי והחליטה שהיא מסתפקת בהערה בלבד, ולמה היא הסתפקה בהערה בלבד?

מכלוף מיקי זוהר: מהסיבה שהיא אמרה ובצורה ברורה "ברור לנו שחבר הכנסת זוהר לא פעל בניגוד עניינים או לא חשב לפעול בניגוד עניינים והיה מוטב לו כדי מה שנקרא להיות יותר צדיק מהאפיפיור, זה במלים שלי אבל זה מה שהם אמרו, זה שלא ינהל את הדיון, הוא היה רשאי ליזום את הדיון, הוא היה רשאי להשתתף בדיון אבל שלא ינהל אותו.

מכלוף מיקי זוהר: רק בשביל הניראות.

מכלוף מיקי זוהר: לא כי יש כאן באמת חשש אמיתי של ניגוד עניינים.

מכלוף מיקי זוהר: זה לא כל כך עניין את המשמר החברתי ואת תומר אביטל.

מכלוף מיקי זוהר: תומר אביטל בכל הזדמנות מציג אותי כמשתמש בוועדה הזאת ככספומט אישי שלי שזו טענה שהיא הוצאת דיבה ולשון הרע.

מכלוף מיקי זוהר: המשמר החברתי כינו אותי בכל הזדמנות כמושחת, שזו הוצאת דיבה ולשון הרע.

מכלוף מיקי זוהר: חברת הכנסת סתיו שפיר וגם חבר הכנסת חיים ילין כינו אותי פה בכנסת כמושחת, שזו הוצאת דיבה ולשון הרע.

מכלוף מיקי זוהר: הגשתי תלונה לוועדת האתיקה נגד חבר הכנסת ילין וחברת הכנסת שפיר על הוצאת דיבה והם ייענשו על זה, כך אני הבנתי ואני גם מתכוון להגיש תביעת דיבה נגד הכתב תומר אביטל ונגד המשמר החברתי בגין הדברים שהם אמרו.

מכלוף מיקי זוהר: כמובן שאגיש אותם מיד אחרי שאני אקבל בימים הקרובים - בכל רגע שאנחנו מדברים זה צריך להגיע אלי – את הבהרת ועדת האתיקה, שביקשתי את ההבהרה הזאת ממנה שתבהיר האם פעלתי ב ניגוד עניינים, האם המקרים שאירעו בעבר הם מקרים שיש בהם משהו שיכול להצדיק את הטענות כלפיי כמושחת או כמשתמש בכנסת ככספומט אישי שלו, כפי שאומר הכתב תומר אביטל.

מכלוף מיקי זוהר: עכשיו תראו, טענתי המרכזית היתה וזה עכשיו מגיע לדיון שמתכנס פה היום – טענתי המרכזית היתה בוועדת האתיקה "חברים שימו לב למדרון החלקלק שנוצר פה.

מכלוף מיקי זוהר: אם ועדת האתיקה תקבע שאני לא אוכל לקיים יותר דיונים בנושא שכונת כרמי גת, ייתכן שיהיה פה מדרון חלקלק שיביא למצב בו אף חבר כנסת כמעט יוכל לדון בכל סוגיה.

מכלוף מיקי זוהר: למה?

מכלוף מיקי זוהר: כי הרי כמעט לכל סוגיה שעולה במדינת ישראל יש נגיעה כזאת או אחרת לחבר כנסת או לא או למשפחתו.

מכלוף מיקי זוהר: הרי איך צפות סוגיות?

מכלוף מיקי זוהר: כי מישהו מבין המשפחה סיפר לך או איזה חבר שלך סיפר לך או שאתה באופן אישי חווה את זה וכואב איזה שהוא נושא ואז אתה מעלה אותו לדיון ובעצם כשמדובר ב-40,000 איש שסובלים מבעיה מסוימת, אזי רשאי חבר כנסת לטפל בסוגיה כמו לייצג מישהו שהוא, לדוגמה, משהו שקרה בעיר שלו.

מכלוף מיקי זוהר: אמרתי, מדרון חלקלק פה הוא דבר ברור כי בסופו של דבר יוכלו למנוע מחברי כנסת לעסוק כמעט בכל סוגיה.

מכלוף מיקי זוהר: ועדת האתיקה לדעתי התרשמה מן הדברים ולכן גם הסתפקה באותה הערה.

מכלוף מיקי זוהר: ואיך אני הוכחתי ממש בדיון זה את טענת המדרון החלקלק שטענתי בפני ועדת האתיקה?

מכלוף מיקי זוהר: זה שלפני שקיימתי את הדיון היום פנה תומר אביטל ועוד מישהו, אני לא יודע מי, ואמרו "תשמע, זוהר לא יכול לקיים את הדיון כי יש לו נכסים בכרמי גת ותחנת הכח עלולה להשפיע על נכסי רעייתו בכרמי גת".

מכלוף מיקי זוהר: שימו לב לאן זה מידרדר, חברים.

מכלוף מיקי זוהר: תחנת הכח הזו משפיעה על כל האזור שסביבה, כולל קרית גת כולה על כל כלל תושביה, כולל המושבים שסביבה כמו מושב רווחה, מושב יד נתן, מושב עוזה, וייתכן אפילו אף רחוק מזה במקרה של פגיעת טיל בתחנת הכח הזו והיא מהווה סיכון לכל האזור בכללותו ללא יוצא מן הכלל.

מכלוף מיקי זוהר: בא תומר אביטל והמשמר החברתי, אני לא יודע אם הצטרפו לזה, אבל מישהו מטעמם, לא יודע, בעצם אני לא רוצה להגיד אבל אני חושב שתומר אביטל בוודאות, ואומרים "בגלל שתחנת הכוח סמוכה לאזור מגורים שבו לרעייתו של זוהר יש נכסים, אסור לו לבטל גזרה על עשרות אם לא מאות אלפי אנשים של הקמת תחנת כח בסביבתם" הבנתם את טענת המדרון החלקלק?

מכלוף מיקי זוהר: כיצד פעולות של אנשים, סליחה על הביטוי, שכל מה שמעניין אותם זה לרדוף אנשי ימין ואת נבחרי הציבור, יכולה להביא לנזק לכלל אזרחי ישראל.

מכלוף מיקי זוהר: אז אני רוצה להרגיע את כולם בפתח דבריי.

מכלוף מיקי זוהר: הדיון היום נסוב סביב כל האוכלוסייה שעלולה להיפגע מהקמת תחנת הכוח הזו, ולא סביב שכונה כזאת או אחרת, ולכן הדיון הזה הוא מוצדק ואני גם בטוח שכל אלה שהכפישו את שמי באמת על לא עוול בכפי, יתנו את הדין בסופו של דבר.

מכלוף מיקי זוהר: כי אני על שמי הטוב מתכוון להילחם.

מכלוף מיקי זוהר: אני רוצה להתחיל את הדיון ואני רוצה לומר שלגבי הדיון של היום העניין הוא פשוט.

מכלוף מיקי זוהר: תראו, חברי חבר הכנסת שהגיע, אני מודה לך, אני רוצה לעדכן אותך שמדינת ישראל החליטה כהחלטה שהיא חיובית להעביר את כל תחנות הכוח מתחנות פחם לתחנות גז.

מכלוף מיקי זוהר: תחנות פחם הן הרבה יותר מזהמות, הן הרבה יותר בעייתיות וראוי שנעבור לתחנות גז.

מכלוף מיקי זוהר: כי תחנות כח באמצעות גז פחות מזהמות, פחות פוגעות בבריאות התושבים.

מכלוף מיקי זוהר: הדבר מבורך.

מכלוף מיקי זוהר: הגדיל לעשות המשרד הממשלתי שבראשו עומד חברי יובל שטייניץ להוציא תחנות לשעת חירום כדי להאיץ את תהליך הקמת תחנות הכוח, בעצם זה נותן איזה שהוא מסלול ירוק, כמעט מה שנקרא, עוקף כל דבר, כדי להקים תחנות כוח במהירות וביעילות.

מכלוף מיקי זוהר: רק שלפעמים הם שכחו שיש נתון ראשון, שאין מצוקת גז במדינת ישראל, מדינת ישראל שופעת בגז, וברוך השם זה בזכות מדיניות שהממשלה שלנו קידמה להאצת ופיתוח אתרי גז ומקומות גז ואין בעיה לייצר גז, זאת אומרת אנחנו במצב שיש יותר מדי גז אפילו ביחס לביקוש, וטוב שכך.

מכלוף מיקי זוהר: זה גם מוריד את המחיר, זה מוריד את יוקר המחיה, ומבחינתם יש איזה שהוא מסלול שקובע איך בוחרים את מיקום תחנת הכוח?

מכלוף מיקי זוהר: בעל הזיכיון מגיש מספר מקומות לפתיחת אותה תחנת הכח, הוא מציג חלופות למקום שהוא גם הבעלים שלו או המקום שהוא רכש את הזכויות בו, ומשרד התשתיות יחד עם עוד כמה גורמי מקצוע מחליטים איפה תקום תחנת הכח.

מכלוף מיקי זוהר: כשהשיקול, לעניות דעתי צריך להיות בטחונם ובריאותם של האזרחים.

מכלוף מיקי זוהר: בפועל מה קרה?

מכלוף מיקי זוהר: הפלא ופלא, משרד התשתיות החליט שתחנת הכוח תקום דווקא במקום שהיזם הציע בסדר עדיפויות שלו במקום הראשון.

מכלוף מיקי זוהר: הווה אומר שכל החלופות היו נראות להם פחות טוב, בצורה ב אמת מפתיעה, והמקום שהיה נראה להם הכי טוב זה דווקא המקום שהיזם הציע במקום הראשון מבין כל החלופות.

מכלוף מיקי זוהר: הפלא ופלא, שהמקום שהוא הציע זה המקום שבבעלותו.

מכלוף מיקי זוהר: הווה אומר שההחלטה לא התקבלה כנראה בצורה הנכונה.

מכלוף מיקי זוהר: ראשות העיר קרית גת, עירית קרית גת הציעה למשרד התשתיות חלופה שהיא נמצאת במרחק לא גדול מהמיקום של תחנת הכוח הזו אבל היא כן יותר רחוקה מריכוז האוכלוסייה בעיר קרית גת, הווה אומר שהיא מסכנת הרבה פחות את תושבי קרית גת ובכלל תושבים אחרים, כי היא נמצאת במקום יחסית מרוחק, מבודד, קצת יותר רחוק מאזור התעשייה של קרית גת.

מכלוף מיקי זוהר: אגב, על אותן קרקעות שנקראות קרקעות של נתיב הל"ה ועד עצם היום הזה שאנחנו מדברים כאן משרד התשתיות לא קידם את זה.

מכלוף מיקי זוהר: לא הסכים להעביר את תחנת הכח.

מכלוף מיקי זוהר: הוא החליט בכל זאת להשאיר אותה ליד בסיס צבאי, ליד מושבים, ליד העיר קרית גת במקום מאוד מאוד קרוב אליה ולכל אזרחיה ותושביה, והסכנות לכך הן סכנות רחבות.

מכלוף מיקי זוהר: להוציא את הסכנה התברואתית בריאותית, יש גם סכנה ביטחונית.

מכלוף מיקי זוהר: קרית גת זו עיר שטווחה בטילים בתקופת צוק איתן והיא תמשיך להיות מטווחת בטילים גם בסבב הבא שאני מקווה שבעזרת השם לא יגיע אבל כנראה שהוא יגיע וטיל שנופל בתחנת כוח כזאת שנופלת על גז, משמעותו הרס וחורבן בסביבה מאוד מאוד רחבה באזור התחנה הזאת.

מכלוף מיקי זוהר: הדבר הזה מביא גם לסכנת חיים.

מכלוף מיקי זוהר: לכן אנחנו עורכים את הדיון הזה, מתוך שאיפה שבסופו של דבר כל מה שיחליטו במשרד התשתיות יהיה זה שיעתיקו את מיקום תחנת הכוח למקום מרוחק יותר מהעיר קרית גת ושיהיה מקום קצת יותר מבודד שהסיכון בו הוא הרבה יותר נמוך מהמצב כרגע.

מכלוף מיקי זוהר: לכן הבאתי את הדיון היום, אשמח לשמוע התייחסות שלך אדוני ולאחר מכן נציגי ציבור שהגיעו גם מהעיר קרית גת, יש פה את חברת מועצת העיר קרית גת אהובה נאור שגם רוצה לומר כמה דברים, אני מקווה שראש העיר יצטרף ויאמר כמה דברים ואחר כך נשמע גם את גורמי המקצוע וכולי תקווה שהמסקנה תהיה להעתיק את המפעל למקום קצת פחות מסוכן מהמקום שבחרו.

אורי מקלב: תודה רבה אדוני היושב ראש, רציתי להתייחס לנושא הדיון, אני מודה לך על קיום הדיון, רק אני לא יודע על מה מלינים, נדמה לי שהדיון הזה בעקבות הצעה לסדר שהייתה במליאה וירדה לוועדה.

מכלוף מיקי זוהר: לא, זה לא.

אורי מקלב: זה לא?

אורי מקלב: בכל אופן.

אורי מקלב: אנחנו שני חברי כנסת שהעלינו את זה בדיון במליאה, כך שאנחנו לא גרים בקרית גת ולא בכרמי גת ואנחנו לא בעלי עניין חוץ מזה שיש לנו אכפתיות על תושבי קרית ולנציגה של קרית גת ולכן גם הגעתי לדיון הזה.

אורי מקלב: אני רק רוצה לחזק את ידך, אנחנו יודעים שחברי כנסת נמצאים בביקורת ציבורית, אנחנו מייצגים ציבורים שונים, אנחנו נבחרים על ידי ציבורים שונים כדי לקדם או לדאוג לאינטרסים, לדברים שמציקים להם, ה- - - שולחים נציגים לכנסת, החקלאים יכולים לשלוח נציגות לכנסת, אנחנו רואים בעלי לולים ורפתנים שנמצאים פה בדיונים והם מדברים על מה שמציק להם, כולנו מדברים בסופו של דבר על דברים שקשורים אלינו.

אורי מקלב: אם אני מעלה נושא של תאונות דרכים בכביש רמות ואני גר ברמות - - -

מכלוף מיקי זוהר: אז יגידו לך שלא.

אורי מקלב: אני מבין שגם בסקאלה הזאת יש סקאלה מאוד רחבה.

מכלוף מיקי זוהר: זו היתה טענת המדרון החלקלק שלי, שזה דבר שהוא מסוכן מאוד.

אורי מקלב: אני מבין שגם חברי כנסת מדברים על נושאים קנייניים כמו קרקעות של קיבוצים כשמדובר על אנשים שגרים בקיבוץ, חברי קיבוץ, יש נגיעות חיוביות מה שנקרא לקידום ענף מסוים, לקדם גילדה, וגם עורכי דין דנים בדיונים על עורכי דין כשהם עורכי דין ורופאים וכן הלאה.

אורי מקלב: אבל בסופו של דבר היות וזה הדיון האחרון שלך בוועדה שאתה מנהל - - -

מכלוף מיקי זוהר: יש עוד שני דיונים.

מכלוף מיקי זוהר: היום ומחר.

אורי מקלב: מי שלא רוצה אותך בוועדת צדק חלוקתי יקבל אותך בוועדות לא פחות טובות ואתה עד היום ניהלת פה דיונים חשובים מאוד, גם כשלא תמיד השתתפתי אבל היה לי רצון להשתתף בגלל שאלה נושאים שמאוד קרובים למי שבא ושומע את רחשי הציבור וגם כאבי הציבור, גם אם זה נושאי פריפריה וגם אם נושאים של בריאות וחינוך ועוד ועוד מגוון נושאים שאתה דן בהם ואני מחזק את ידך בנושא.

אורי מקלב: לנושא קרית גת, בהמשך להצעת הסדר הדחופה שהעלינו במליאה פה, ובעקבות המאבק של תושבי קרית גת של היום קודם כל, לפני שאנחנו מדברים על תושבי קרית גת העתידיים, אנחנו מדברים על תושבי קרית גת שגרים שם היום שיש בהם פגיעה קשה בזכות הקניין דווקא, בוודאי שיש בזה, קודם כל בנושא הסביבתי שלהם, הם הולכים לגור במקום אחר, שאני לא חושב שיש ספק בוודאי בדימוי, או שיש בזה נזק, בהקמה של התחנה הזאת, זה גם יוריד את ערך הדירות בסופו של דבר זה יגרום לעזיבה, זה יגרום להחלשה של העיר, העיר הזאת יש לה דימוי של עיר מתחדשת.

אורי מקלב: עיר מתחזקת.

אורי מקלב: זה לא רק דימוי, זה גם מציאות.

אורי מקלב: היא צריכה להתמודד עם דימוי של עיר פריפריה, ואנחנו היום בגלל הרבה השקעות והרבה פעולות שהיא עושה, בסופו של דבר זה יכול לעשות שינוי בתמהיל של תושבים ותהיה פגיעה קשה בתושבי קרית גת.

אורי מקלב: תושבי קרית גת - - - בהתפתחות, מדובר על 20,000 דירות שבתכנון, חלקן כבר נמצאות בשיווק.

מכלוף מיקי זוהר: ליד תחנת הכח שרוצים להקים יש תכנית לעיר חרדית שתהיה ממש בסמוך, אגב.

אורי מקלב: לא, זה לא עיר חרדית.

מכלוף מיקי זוהר: עיר חרדית.

מכלוף מיקי זוהר: כן.

מכלוף מיקי זוהר: עיר שכולה תהיה מיועדת לאוכלוסייה החרדית במועצה אזורית שפיר.

מכלוף מיקי זוהר: יש כבר תכנון, יש כבר התקדמות, ושם דרך אגב הם ייהנו מתחנת כוח שאם ייפול עליה טיל זה יכול להכחיד כנראה את כל הרשות החרדית הזאת או שמא אם לא תכחיד אותם, לפחות תפגע בבריאותם, אז גם לכם, לאוכלוסייה החרדית, ואגב, אסור לך לדון בזה כי יכול להיות שאתה בניגוד עניינים עכשיו, אתה מבין?

מכלוף מיקי זוהר: אבל בסדר, אנחנו כבר לא מתרשמים מהטענות הללו כי הרי הן טענות טיפשיות ומגוחכות, זכותך להגן על האוכלוסייה החרדית וזו חובתך להגן עליה שאם היא תעבור לגור שם שלא תזכה לסכנות בריאותיות וגם בטחוניות.

מכלוף מיקי זוהר: אתה מבין, העניין הוא שהתחנה הזאת ממוקמת במקום גרוע נקודה.

מכלוף מיקי זוהר: וצריך להזיז אותה.

אורי מקלב: אין ספק, כמו שאמרת בדבריך, שיש חשיבות לתחנת כוח, גם אם נניח יש אלטרנטיבות ודברים אחרים, אבל יש בוודאי צורך בתשתיות ואנחנו מחזקים ואנחנו גם פועלים ואנחנו בעד תשתיות.

אורי מקלב: השאלה היא במערכת האיזונים כשיש תשתיות מול דיור, מול היקף של צרכים קיימים וצרכים עתידיים, גם אם עצם הדבר עצמו נבדק אבל יש לזה חוות דעת אחרות שחולקות על חוות הדעת, יש מחלוקת בעניין עצמו, בנזקים, בהשלכות, אבל בוודאי כמו שאמרת יש אלטרנטיבה ולהזיז תחנת כוח בוודאי בהליכי תכנון מהירים, הרבה יותר קל מאשר לשנות והיום לקבוע בעתיד של עיר שמושקעת - - - שאין לנו הרבה תכניות כאלה ,שיש גם שיתוף פעולה גם עם הרשות המקומית וגם עם הרשויות הממשלתיות.

אורי מקלב: אני רוצה להגיד לך אדוני היושב ראש, אני לא תייר פה בכנסת ולא תייר במסגרת הפעילות הציבורית, הייתי סגן ראש עיר הרבה שנים, אני לא ראיתי התנגדות ברשויות מקומיות נגד רשות אחרת.

אורי מקלב: במקרה הזה הות"ל או התת"ל, בהליכים המהירים, גם מינהל מקרקעי ישראל, גם אנחנו מדברים על הרשות המקומית, גופים נוספים, משרד השיכון, כולם מתנגדים.

אורי מקלב: הרשויות המקצועיות, זה לא רק התנגדות של תושבים שלפעמים ההסתכלות שלהם היא הסתכלות מתוך הצרכים שלהם ולא צרכים אחרים.

אורי מקלב: אנחנו מדברים על גופים ממשלתיים ציבוריים שאמונים על הסתכלות רחבה יותר, על הסתכלות כללית.

אורי מקלב: הם לא חשודים בנגיעה בעניין הזה ממבט נניח מקומי או אינטרנסנטי או מיידי שאולי לא רואים את כל הרוחב של הדברים.

אורי מקלב: כאן מדובר בגופים שהם מקצועיים שאנחנו תמיד מסתמכים עליהם והם תמיד מובילים תהליכים כאלה ובמקרה הזה הם באים ובאופן נחרץ מדברים ומתנגדים וגם - - - התנגדויות לכך.

אורי מקלב: לכן אם אנחנו מדברים על תהליכי תכנון ושיווק עתידיים, זה יפגע באמת חושב פגיעה קשה מאוד, ובשביל זה אנחנו פה, כדי לשנות את ההחלטות האלה.

אורי מקלב: יש את הפתרונות, אנחנו לא מעמידים את האנשים בפני בעיה שאין לה פתרון.

אורי מקלב: יש פתרון, יש חלופות פתרון הרבה יותר קל מכל שינוי וכל ההשלכה שהוא יעשה.

אורי מקלב: בלי שאני נוגע אם יש או אין אינטרס.

אורי מקלב: גם אם נניח ההחלטה הזאת נטולת אינטרסים, היא היתה החלטה מקצועית.

אורי מקלב: בסופו של דבר במערכת האיזונים יש תמיד עדיפות למשהו וצריך לקבל החלטה וההחלטה כאן בוודאי צריכה להיות, או לא רק לבקר או באמת לתת עדיפות, לתעדף את הנושא של המגורים והתפתחות קרית גת וגם עתידה של קרית גת כעיר מתחדשת ומתחזקת.

אורי מקלב: אני מתנצל, אני צריך לצאת לוועדת החינוך להצבעה ועוד דיונים בוועדת כלכלה, לא אוכל להישאר כן במשך כל הדיון.

אורי מקלב: אני שמח על קיום הדיון ורואה חשיבות גדולה מאוד בכך.

מכלוף מיקי זוהר: תודה אדוני.

מכלוף מיקי זוהר: תודה רבה לך.

מכלוף מיקי זוהר: חברת המועצה אהובה בבקשה.

<אהובה נאור: אני רוצה להגיד שאנחנו נמצאים במצב חירום לאור תקנות לשעת חירום שהותקנו וקיבלו החלטת ממשלה לקבל את הצעת משרד התשתיות הלאומיות שתאפשר הקמת תחנת כח פרטית בהליך מהיר דרך ועדת התשתיות הלאומיות ולא דרך ערוצי התכנון הראשיים.

<אהובה נאור: לפי ההחלטה יזמי חשמל פרטיים שירצו להקים תחנות כח פרטיות מבוססות גז טבעי בהליך מהיר, יכולים לבקש את אישור הפרויקט בוועדה לתשתיות לאומיות ללא צורך בקבלת רישיון מותנה באישור הממשלה.

<אהובה נאור: ההחלטה מבטלת למעשה את תכנית המתאר הארצית לאיתור מתחם לתחנות הכוח.

<אהובה נאור: ההחלטה מאפשרת להקים את התחנות לפי האינטרס של היזם הפרטי בלב שטחים פתוחים וחקלאיים ואינה חייבת להיצמד למתקני תשתיות או אזורי תעשיה קיימים, וזאת מבלי מתן אפשרות לקבל את עמדת משרד הבריאות והמשרד להגנת הסביבה.

<אהובה נאור: .

<אהובה נאור: אני מפנה, ב-23 לינואר 2018, אם היו"ר יוכל להציג, אני מפנה אותו להודעה שמשרד הבריאות יצא בקריאה שהעמדות שלהם, אני אקריא את זה, לא מוצגות.

מכלוף מיקי זוהר: "השיקולים הבריאותיים לא נכללו בהחלטת ממשלה להקמת תחנת כוח על בסיס גז".

<אהובה נאור: כן.

<אהובה נאור: חשוב לציין שתחנות כח מונעות גז הן טובות יותר לסביבה, הן פולטות פחות מזהמים, אבל עדיין הטענה הזאת שתחנת כח היא ירוקה, היא במונחים גלובליים ולא במונחים מיקרו סביבתיים.

<אהובה נאור: בעבור הסביבה הקרובה זה יהיה אסון אקולוגי.

<אהובה נאור: לא ייתכן שעידוד למעבר אנרגיה ירוקה יהווה איום ממשי על בריאותנו ובריאות ילדינו ובריאות החי והצומח.

<אהובה נאור: לא ייתכן שבתחנות כוח עמדת משרד הבריאות ומשרד להגנת הסביבה לא יהוו עמדת מפתח.

<אהובה נאור: זה ממש מציאות שהיא בלתי נתפסת.

<אהובה נאור: לא ייתכן שגורם מכריע בהחלטת הקמת תחנת כוח יהיה זיקה לקרקע.

<אהובה נאור: כל התכלית שלשמה המעבר לאנרגיה ירוקה היא תכלית לשיפור איכות חייהם של האזרחים והסביבה.

<אהובה נאור: תכלית זו מופרת בצורה גסה ומהווה פגיעה בחוק יסוד כבוד האדם וחירותו.

<אהובה נאור: תקנות לשעת חירום גם הן כפופות לחוק כבוד האדם וחירותו ולתכלית ראויה.

<אהובה נאור: לפיכך אני תוקפת את ההליך המקצר שנוצר המאפשר התעלמות מעמדת משרד הבריאות ומשרד איכות הסביבה.

<אהובה נאור: עמדתנו בעניין היא שהסכנה ידועה לכל אבל כולנו עוצמים את העיניים תוך קיצור המהלכים ההזויים האלה.

<אהובה נאור: מבחינתי זה ממש הזוי שכדי לעודד זרימת גז טבעי אנחנו מתעלמים מבריאות וזה הופך להיות בחצר ביתנו, זה תופעה כלל ארצית, לא רק באזור הדרום.

<אהובה נאור: הקמת תחנות כוח בדרך הזאת היא חזרה בזמן שבו לא הערכנו את הטבע, את היופי ואת בריאותנו.

<אהובה נאור: הקמת תחנת כוח בדרך זו היא דריסה בוטה של היופי הזה ואויר הצח הזה שהצלחנו לשמר עד היום.

<אהובה נאור: אנחנו עומדים להרוס, ואני משתמשת במילה "אנחנו" כמין אנושי, זה לא מלחמה על הדרום והסביבה.

<אהובה נאור: זו מלחמה שלנו במין האנושי שרוצה להרוס כל פינה יפה שהבורא העניק לנו בקלות דעת ומתוך חוסר התחשבות בקיים ובעתיד לבוא.

<אהובה נאור: זוהי קריאה לכל העושים בדבר, תעצרו את ההרס, תשנו את הגישה.

<אהובה נאור: יש לנו את הכוח לעשות זאת.

<אהובה נאור: השיקול הוא פשוט, נזק מול תועלת.

<אהובה נאור: הנזק יהיה גדול ורב שנים.

<אהובה נאור: אני לא אומרת לא להתפתחות ולא לצורך.

<אהובה נאור: אני מבקשת איזון בין מה שהיה לפנינו וטוב לנו לבין הצורך בהתפתחות.

<אהובה נאור: ישנם מקומות שמיועדים להקמת תחנת כוח מסוג זה, המקום הנוכחי לא מתאים.

<אהובה נאור: אני מבקשת מהוועדה לדרוש מהגורמים המוסמכים, לשכת התכנון העוסקת בתכניות המתאר הארצית של תחנות כוח להציג את התכנית, היא קיימת, אולם לא מוצגת.

<אהובה נאור: אני מבקשת ממכון המחקר של הכנסת להכין עבודה לעניין הסיכונים הבריאותיים והבטחוניים הנובעים מתחנת כוח גז בסמוך לישובים בטרם מתן אישורים להקמת תחנת כח.

<אהובה נאור: אני מבקשת שעמדת משרד הבריאות ועמדת משרד הגנת הסביבה יהוו גורם מכריע בקבלת ההחלטות.

<אהובה נאור: תודה.

מכלוף מיקי זוהר: תודה רבה חברת המועצה אהובה נאור.

מכלוף מיקי זוהר: תיכף ראש העיר ידבר, הוא בדיוק נכנס ואני רוצה לשמוע אותו.

מכלוף מיקי זוהר: אבל אני רוצה לשמוע רגע את משרד התשתיות.

מכלוף מיקי זוהר: האם יש בעיה לקחת את חלופה מס' 2, במקום חלופה מס' 1, להעתיק את תחנת הכוח למקום שהוא רחוק יותר מריכוז אוכלוסייה למקום יותר מרוחק, זה נקרא מזרחה דרומה כזה, אזור של אזור התעשייה שלהם אבל קצת יותר רחוק ממנו.

מכלוף מיקי זוהר: האם יש בעיה לעשות את זה, זה על נתיב הל"ה, יושב על אותן אדמות, על אותם שטחים.

מכלוף מיקי זוהר: נכון, ליזם אין זיקה ישירה וטוב שאין לו זיקה ישירה לשטח, כולם יכולים בסופו של דבר ליהנות מזה, גם האזרחים שלא יצטרכו לסבול את המפגע הסביבתי והבטיחותי הזה, וגם לכם יהיה שקט תעשייתי להקים תחנת כוח שיותר מיטיבה עם הסביבה.

מכלוף מיקי זוהר: האם יש בעיה לעשות את זה.

<שירלי לוי: כבוד היושב ראש, תודה רבה על זכות הדיבור.

<שירלי לוי: אני ממשרד האנרגיה .

<שירלי לוי: אני אציין שתחנת הכוח המדוברת היא תכנית שכבר אושרה, היא עברה את כל הבדיקות והתסקיר הסביבתי, כשבמסגרת תסקיר השפעה על הסביבה שבבדיקות שמחוייבות על פי חוק נבדקים ונבחנים לעומק גם הנושאים הבריאותיים שנובעים כתוצאה מתחנת כח בגז טבעי, אחד – נושא איכות האויר, השני – נושא הרעש והתחנה עומדת כדת וכדין לפי כל מה שמחוייב.

מכלוף מיקי זוהר: בסדר.

מכלוף מיקי זוהר: אנחנו לא רוצים לדון בהאם זה נעשה כדת וכדין כי אין ספק שכל התהליך עד עכשיו נעשה כדת וכדין.

מכלוף מיקי זוהר: אנחנו לא חולקים על התהליך.

מכלוף מיקי זוהר: אנחנו חולקים על ההחלטה שהיא החלטה לא נכונה של משרד התשתיות ואנחנו רוצים לשנות אותה.

מכלוף מיקי זוהר: האם אתם יכולים לעשות את זה.

<שירלי לוי: ההחלטה לא היתה של משרד התשתיות.

<שירלי לוי: ההחלטה היתה של הוועדה לתשתיות, שרואה בראייה כלל ממשלתית רחבה ולא רק מתוך - - -

מכלוף מיקי זוהר: הנציגים של הוועדה לתשתיות נמצאים פה?

<שירלי לוי: הם נמצאים אבל אני אשמח אם יותר לי בכל זאת משפט אחד, שהיא רואה מעבר לאינטרס רק של משרד האנרגיה שזה אספקת חשמל, שזה אינטרס ציבורי ראשון במעלה, הוא נדרש גם לטובת יחידות הדיור וההרחבה שלהן, הספקת חשמל, עכשיו יש אור יום ואנחנו יושבים פה תחת אור ניאונים.

<שירלי לוי: זו רק דוגמה לכך, שלא לדבר על - - -

מכלוף מיקי זוהר: אני לא מקבל תשובה לשאלה שלי.

מכלוף מיקי זוהר: האם אתם יכולים להעביר את זה לאופציה השנייה במקום האופציה הראשונה.

מכלוף מיקי זוהר: זו השאלה.

<שירלי לוי: הנושא הזה לא בא בחשבון כיוון - - -

מכלוף מיקי זוהר: אני מבטיח לכם דבר כזה, שאני מחר בבוקר הולך להגיש הצעת חוק ואני אלחם עליה בכל הכוח גם כיו"ר ועדת הכנסת שלא תוכלו להקים תחנות כוח במרחק של 5 קילומטר מריכוז אוכלוסייה ואני מבטיח לכם שהצעת החוק הזאת תעבור, ואם לא שום דבר לא יעבור בכנסת ישראל עד שהחקיקה הזאת תעבור וברגע שהחקיקה הזאת תעבור אתם לא תוכלו לפתוח תחנת כוח כנראה בשום מקום ברחבי הארץ ואם אתם חושבים שאתם יותר חכמים מכולם ואתם יותר חזקים מנבחרי הציבור, נבחן את זה.

מכלוף מיקי זוהר: אדוני ראש העיר רוצה לדבר?

<אבירם דהרי: רק כמה עדכונים.

<אבירם דהרי: אני ושירלי מנהלים - - - כבר כמה שנים בנושא הזה.

<אבירם דהרי: צריך להבין, צריך לחלק את זה לשני חלקים.

<אבירם דהרי: חלק אחד זה התהליך.

<אבירם דהרי: התהליך פשוט לא הגיוני לכל בר דעת וכשהיה חוקר, דרך אגב, הוועדה מינתה חוקר, מר ביטון, והוא החליט שהמיקום הזה לא טוב.

<אבירם דהרי: החוקר של הוועדה.

<אבירם דהרי: אבל מי מתייחס לחוקר?

<אבירם דהרי: צריכים להקים וזהו.

<אבירם דהרי: מה הבעיה שם?

<אבירם דהרי: הבעיה שאדם מקבל זיכיון על שטח, הוא בא עם שטח, מקבל זיכיון ועכשיו מתנהל תהליך שאם היינו עושים את זה בעירייה היו קוראים לזה "תפירת מכרז".

<אבירם דהרי: מה הכוונה?

<אבירם דהרי: בא זכיין עם שטח כה ועכשיו הוא קיבל את הזיכיון - - -

מכלוף מיקי זוהר: מי הבעלים דרך אגב, הזכיין?

<אהובה נאור: האחים עופר.

מכלוף מיקי זוהר: אה, זה האחים עופר?

מכלוף מיקי זוהר: האחים עופר מתפשרים ואנחנו בדרום מתים.

מכלוף מיקי זוהר: ככה זה עובד?

<אבירם דהרי: שניה, יושב ראש הוועדה.

<אבירם דהרי: עכשיו מגיע, ואז קורה תהליך מדהים.

<אבירם דהרי: תשמע כבוד יושב ראש הוועדה.

<אבירם דהרי: תהליך מדהים.

<אבירם דהרי: היזם מביא איתו עוד שבע חלופות אחרות, כמו שבהצעות מחיר אדם מביא ואחר כך הוא מביא עוד שתי הצעות לא מתאימות כדי שהוא יזכה.

<אבירם דהרי: בדיוק כך.

<אבירם דהרי: ואז באורח פלא מביאים פרופסורים וסיפורים וכן הלאה, ואז יוצא באורח פלא שמתוך שמונה החלופות, איזו חלופה היא הכי טובה?

<אבירם דהרי: כמובן עם ניקוד, 7.2, 4.3, החלופה הכי טובה יוצאת החלופה של היזם.

<אבירם דהרי: מדהים, פשוט מדהים.

<אבירם דהרי: זה לא נכון שמשרד הבריאות אישר וזה לא נכון שמשרד איכות הסביבה אישר כי הנציגים של משרד הבריאות והמשרד להגנת הסביבה הצביעו נגד בוועדה.

<אבירם דהרי: גם שם היה תרגיל יפה, לוקחים ולא אומרים כן או לא בהחלטה.

<אבירם דהרי: אלא ראו שאין רוב, אז זה כמו שאומרים "תצביע בעד ההצעה הזאת, תצביע בעד ההצעה השנייה", ואז התנגדות, לא אחד כנגד השני.

<אבירם דהרי: כל מיני משחקים.

<אבירם דהרי: אבל זה לא חשוב כרגע.

<אבירם דהרי: מה היום הבעיה של המדינה?

<אבירם דהרי: היא יודעת שהיא צריכה להזיז לצמוד דופן וכל מה שצריך.

<אבירם דהרי: אני התפלאתי על משרד הביטחון איך מול התחנה יש בסיס צבאי.

<אבירם דהרי: מה זה, מדהים.

<אבירם דהרי: התפלאתי על זה.

<אבירם דהרי: אבל אני לא נכנס לזה.

<אבירם דהרי: בשורה התחתונה, אין בעיה שצריך תחנת כוח, אנחנו לא נגד.

<אבירם דהרי: אנחנו אמרנו שהמיקום לא מתאים.

<אבירם דהרי: כולם תומכים בזה, רק מה, יש בעיה אחת קטנה.

<אבירם דהרי: אם יזיזו אין לו רישיון.

<אבירם דהרי: זאת הנקודה.

<אבירם דהרי: הוא בא עם השטח הזה, אין סיכוי שיזיזו את השטח.

<אבירם דהרי: גם אם יעשו עוד פעם חלופות.

<אבירם דהרי: למה?

<אבירם דהרי: מרגע שאתה זז סנטימטר, אין לו זיכיון.

<אבירם דהרי: אם הם יבטיחו לזכיין שגם אם הוא יזוז עכשיו למקום אחר, אתה מבין את הבדיחה?

<אבירם דהרי: אם הממשלה תבטיח "אין בעיה, אתה יכול לזוז כי החלטנו שזה יותר נכון" לא יודע, כל הסיבות למה לזוז, "ונשמור לך על הרישיון" אין לו בעיה לזוז.

מכלוף מיקי זוהר: מה הבעיה שלכם לעשות את הזה?

<שירלי לוי: שהיה מתחם לא ראוי מבחינת הרישיון שהוא הגיש, שלחו את היזם לבדיקת חלופות עד שהוא הביא מתחם ראוי.

מכלוף מיקי זוהר: לא הבנתי, מה הבעיה להרחיב את המיקומים שמאפשרים לו לקבל.

מכלוף מיקי זוהר: הרי כשאתם רוצים לקדם תקנות אתם עושים את זה בבליץ.

מכלוף מיקי זוהר: אף אחד לא אומר "ג'ק רובינסון" והתקנה כבר אושרה.

מכלוף מיקי זוהר: אז מה קרה פה?

מכלוף מיקי זוהר: למה כאן קשה לכם להרחיב את המיקומים כדי שהוא יוכל להרחיק את זה מריכוז אוכלוסייה?

מכלוף מיקי זוהר: לא הבנתי איפה הבעיה, זה דבר מבורך לכולם.

מכלוף מיקי זוהר: מה קשה בזה?

מכלוף מיקי זוהר: אתם יכולים לעשות תיקון.

מכלוף מיקי זוהר: אני בוועדת הכנסת נותן לכם פטור מחר.

מכלוף מיקי זוהר: תביאו את זה נעשה תיקון, תנו לאדם אפשרות להזיז את מיקום התחנה למקום מרוחק מהאוכלוסייה.

מכלוף מיקי זוהר: למה לא לשתף פעולה בעניין הזה?

מכלוף מיקי זוהר: למה?

מכלוף מיקי זוהר: יש חלופה, הביאה עירית קרית גת חלופה אטרקטיבית שליזם אין שום בעיה איתה, רק אתם תוקעים את זה ורוצים להרוג אנשים, לא הבנתי למה.

<אהובה נאור: שזה במעלה הרוח ולא במורד.

<שירלי לוי: לא רוצים להרוג.

מכלוף מיקי זוהר: אז למה אתם לא משתפים פעולה בעניין הזה?

מכלוף מיקי זוהר: זה תהליך שיכול לקחת חודש.

מכלוף מיקי זוהר: אפשר להאיץ את זה, אפשר להאיץ חקיקה, תרחיבו את היריעה, תנו לו אפשרות לזוז כמה קילומטרים משם כדי שלא יישב על העיר קרית גת אלא ישב צמוד דופן יותר רחוק באזור התעשייה, פחות אנשים ימותו אם ייפול שם טיל.

מכלוף מיקי זוהר: מה הסיפור פה?

<אבירם דהרי: אבל את מסכימה איתנו, נכון?

<אבירם דהרי: גם הוועדה מסכימה שהחוקר שמונה על ידכם החליט שזה לא המיקום הנכון.

<אבירם דהרי: החוקר שלהם, לא שלנו.

מכלוף מיקי זוהר: בואו נשמע את הוועדה, בבקשה חברים, מה דעתכם.

מכלוף מיקי זוהר: מה יש לכם לומר?

<אייל קליידר: אני קודם כל מבקש לקבל את זכות הדיבור ולהציג את הדברים עד הסוף.

<אייל קליידר: קודם כל אני רוצה להתייחס לטענה של משרד הביטחון ואני רוצה להקריא קודם כל את תגובת משרד הביטחון בוועדה שכמו שאתה אומר הם 300 מטר מאתנו.

מכלוף מיקי זוהר: רגע אדוני אני לא רוצה לקטוע אותך, כי אם אני עכשיו אתחיל כל פעם לקטוע אותך, זה לא ייראה מכובד.

מכלוף מיקי זוהר: אם אדוני רוצה להצדיק את החלטת הוועדה, אני לא מעוניין לשמוע.

מכלוף מיקי זוהר: אני אגיד לך מה השאלה.

מכלוף מיקי זוהר: השאלה שלי, לא ביקשתי שתצדיק את החלטת הוועדה, אנחנו שמענו כבר את כל הצידוקים להחלטה.

מכלוף מיקי זוהר: השאלה שלי היא כזאת, האם מבחינתכם, במידה ויימצא המסלול החוקי, יש מניעה שהיזם יעביר את המפעל, את תחנת הכוח למקום צמוד דופן בנתיב הל"ה, לא במקום שהוא לא בנתיב הל"ה, לחלופה טובה יותר, החלופה השנייה במקום החלופה הראשונה.

מכלוף מיקי זוהר: האם זה מפריע לכם במידה ויימצא לזה פתרון חוקי?

<אייל קליידר: זו לא שאלה שמיועדת אלינו.

מכלוף מיקי זוהר: למה, אתם הוועדה, אתם מחליטים.

<אייל קליידר: אני ראש צוות סביבה בוועדה לתשתיות לאומיות.

<אייל קליידר: אנחנו בחנו את הדברים מבחינה סביבתית.

מכלוף מיקי זוהר: האם אתה סבור שהמקום שנבחר הוא טוב יותר מהחלופה השנייה?

<אייל קליידר: המקום שנבחר הוא מיקום מעולה לתחנת כוח.

מכלוף מיקי זוהר: לא שאלתי אם הוא מיקום טוב, שאלתי האם הוא חלופה טובה יותר מהחלופה השנייה, במידה והיה לזה פתרון חוקי.

<אייל קליידר: התשובה היא שבמסגרת בחינת החלופות הגדרנו שיש שלוש חלופות שמתאימות להקמת תחנת כח.

מכלוף מיקי זוהר: 1, 2, ו-3?

<אייל קליידר: לא.

<אייל קליידר: 2, 5 ו-7 נדמה לי.

מכלוף מיקי זוהר: 2, 5 ו-7 בנוסף לזו שנבחרה?

<אייל קליידר: לא, 7 זו החלופה שנבחרה.

<אייל קליידר: למעשה 7.א היתה - - -

מכלוף מיקי זוהר: 2 ו-5 איפה נמצאות?

<אייל קליידר: בקרית גת.

מכלוף מיקי זוהר: איפה?

<אייל קליידר: סמוך לאזור התעשייה של קרית גת.

מכלוף מיקי זוהר: אז 2 זו החלופה שהעירייה המליצה עליה.

<אייל קליידר: זה לא קשור לחלופה - - -

מכלוף מיקי זוהר: אני שואל, אז החלופה 2 מתאימה?

<אייל קליידר: היו שלוש חלופות שהתאימו.

מכלוף מיקי זוהר: אז חלופה 2 התאימה?

<אייל קליידר: אנחנו בחרנו - - -

מכלוף מיקי זוהר: בחלופה 7.

<אייל קליידר: שניה, יש - - -

מכלוף מיקי זוהר: אבל אני שואל, אתה אומר שחלופה 2 התאימה?

<אייל קליידר: אני מנסה להגיד את התשובה, לא מה שמצפים שאני אענה.

מכלוף מיקי זוהר: לא, אני שאלתי שאלה.

מכלוף מיקי זוהר: תענה עליה.

<אייל קליידר: אני מנסה.

מכלוף מיקי זוהר: חלופה 2 התאימה?

<אייל קליידר: יש שלוש חלופות שנבחרו כחלופות שמתאימות מבחינת יכולת היישום.

<אייל קליידר: אנחנו חשבנו שיכולת היישום הגבוהה ביותר היא בחלופה 7.

מכלוף מיקי זוהר: מה פגע ביכולת היישום בחלופה 2 ו-5?

<אייל קליידר: יש מגוון של נושאים - - -

מכלוף מיקי זוהר: חקיקה?

מכלוף מיקי זוהר: בירוקרטיה?

<אייל קליידר: שוב, אנחנו גורמי מקצוע שבדקו את הדברים עניינית כדי לבדוק את הדברים - - -

<אבירם דהרי: יש כבר זיכיון לזכיין, יש ב-2 ו-5? לא.

<אבירם דהרי: רק ב-7 יש לו זיכיון.

<אייל קליידר: בוודאי.

מכלוף מיקי זוהר: יש לו זיכיון או אין לו?

<אייל קליידר: אין לו זיכיון.

מכלוף מיקי זוהר: יופי.

מכלוף מיקי זוהר: עכשיו השאלה מי אחראי על הזיכיון של הזכיין?

מכלוף מיקי זוהר: מי יכול לתת לו ב-2 וב-5 זיכיון?

<אייל קליידר: זה לא בות"ל.

<אייל קליידר: זה תהליכים ש - - -

מכלוף מיקי זוהר: משרד התשתיות.

מכלוף מיקי זוהר: זאת אומרת אם משרד התשתיות היה נותן זיכיון לחלופה 2 או 5 היה אפשר לבחור גם ב-2 או 5 במקום את 7.

<אייל קליידר: אני לא יודע, אנחנו לא קידמנו בדיקות מעמיקות בחלופות 2 ו-5.

מכלוף מיקי זוהר: בגלל שלא היה לו זיכיון.

מכלוף מיקי זוהר: אבל אתם לא חולקים על זה שהחוקר קבע שחלופה 7 היא חלופה בעייתית?

<אייל קליידר: לא חולקים על זה.

<אייל קליידר: אבל הוועדה לא קיבלה את ההחלטה של החוקר.

מכלוף מיקי זוהר: אוקיי, משרד התשתיות, תקשיבו.

מכלוף מיקי זוהר: פשוט.

מכלוף מיקי זוהר: הבנתי.

<אבירם דהרי: שמעת מה הוא ענה?

<אבירם דהרי: הוועדה לא קיבלה את החלטת החוקר - - -

מכלוף מיקי זוהר: המסקנה של הוועדה פשוטה.

מכלוף מיקי זוהר: חברים, לכו, תפתרו את זה.

מכלוף מיקי זוהר: תאמינו לי.

מכלוף מיקי זוהר: בקלות.

מכלוף מיקי זוהר: הם אומרים לכם שיש שלוש חלופות.

מכלוף מיקי זוהר: חלופה 2, 5 ו-7.

מכלוף מיקי זוהר: 7 נבחרה כי לזכיין היה זיכיון ב-7, למרות שהחוקר אמר ש-7 זה לא חלופה טובה, הם נתנו לו רק בגלל שהיה לו זיכיון.

מכלוף מיקי זוהר: חלופה 2 ו-5 לא נבחרה למרות שהייתה מתאימה, רק בגלל שלזכיין אין זיכיון בחלופה 2 ו-5.

מכלוף מיקי זוהר: מה המסקנה?

מכלוף מיקי זוהר: תנו לו זיכיון ב-2 ו-5, תעבירו את זה לחלופה 2, תצילו 80,000 איש בעיר קרית גת ברגע שייגמר הפרויקט שייבנה שם, תצילו 80,000 איש ואת הנשמות ואת הנפשות שלהם.

מכלוף מיקי זוהר: זה מאוד מאוד פשוט מבחינתי.

מכלוף מיקי זוהר: אם אתם לא עושים את זה, משרד התשתיות, אתם חוטאים לתפקידכם אל מולן הציבור במדינת ישראל ואל מול בטחונו בתמורה למה?

מכלוף מיקי זוהר: שאיזה שהוא זכיין שקיבל איזה שהוא זיכיון יתעשר על חייהם של אחרים.

מכלוף מיקי זוהר: לא יקרה.

מכלוף מיקי זוהר: לא בכנסת ישראל 2018, לא כל עוד אני יו"ר ועדת הכנסת, לא כל עוד אני מרכז הקואליציה בוועדת הכספים ולא כל עוד בינתיים כשאני עדיין יו"ר הוועדה לצדק חלוקתי ושוויון חברתי.

מכלוף מיקי זוהר: מבחינתי אני רוצה לסכם את הדיון, הנושא ברור.

מכלוף מיקי זוהר: תנו לו זיכיון ב-2 וב-5 ושיעביר את המקום.

<אבירם דהרי: שירלי, את מסכימה - - -

<שירלי לוי: לא, אני - - -

<אבירם דהרי: חכי, את לא יודעת למה - - -

מכלוף מיקי זוהר: גם אם היית רוצה להסכים לא היית אומרת לי עכשיו שאת מסכימה.

מכלוף מיקי זוהר: זה בסדר.

<אבירם דהרי: את מסכימה לעובדות, העובדות הן ש- - -

<שירלי לוי: לא, אני לא - - -

מכלוף מיקי זוהר: את לא מסכימה לעובדות?

מכלוף מיקי זוהר: היו כאן אמירות ברורות.

מכלוף מיקי זוהר: רק אין לו זיכיון, זה הכל.

מכלוף מיקי זוהר: תנו לו זיכיון.

<אייל קליידר: זה לא מה שנאמר.

<אבירם דהרי: בוודאי שזה מה שנאמר.

<אייל קליידר: זה מה שאתה אמרת.

מכלוף מיקי זוהר: אנחנו נקרא את הפרוטוקול תיכף ונראה אם לא אמרת את זה.

מכלוף מיקי זוהר: אמרת שיש חלופות 2, 5, 7 שהתאימו.

<אייל קליידר: אמרנו שקודמו.

<אייל קליידר: שהות"ל טען שיש שלוש חלופות, אנחנו קידמנו את חלופה 7.

מכלוף מיקי זוהר: בגלל שהיה לו זיכיון שם.

<אייל קליידר: חלופה 7.א, אני מדייק.

<שירלי לוי: רק להבהרה, שלא נתבלבל בעובדות.

<שירלי לוי: משרד האנרגיה לא מנפיק שום זיכיון.

מכלוף מיקי זוהר: אז מי מנפיק את הזיכיון?

<שירלי לוי: היזם מציג, וזה לא זיכיון, זה זיקה.

מכלוף מיקי זוהר: מול מי?

<שירלי לוי: זיקה לקרקע מול בעלי הקרע.

<אבירם דהרי: לא, הוא קיבל זיקה, לפני הזיקה.

מכלוף מיקי זוהר: מה זאת אומרת?

<שירלי לוי: הוא קיבל רישיון.

<אבירם דהרי: רישיון.

<אבירם דהרי: לא זיכיון.

<אבירם דהרי: רישיון.

<שירלי לוי: זיקה לקרקע.

<שירלי לוי: משרד האנרגיה לא אחראי ל - - -

<אבירם דהרי: לא משנה, הוא קיבל רישיון על 7, 7.א - - -

מכלוף מיקי זוהר: הייתם צריכים לתת לו רישיון גם על 2 וגם על 5 והיו צריכים לבחור את חלופה 2.

<אבירם דהרי: הוא בא עם קרקע.

מכלוף מיקי זוהר: אז הוא בא עם קרקע, אז נתתם לו את מה שהוא ביקש.

מכלוף מיקי זוהר: אז אולי גם תתנו לעופר, בוא נבטל את שישינסקי גם.

מכלוף מיקי זוהר: בוא ניתן לו להרוויח גם עוד כמה מיליונים על הגב של הציבור.

מכלוף מיקי זוהר: מה רע?

מכלוף מיקי זוהר: בושה וחרפה.

מכלוף מיקי זוהר: אין לזה הגדרה אחרת.

<אבירם דהרי: תראה איזה בושה, החוקר אמר, החוקר שהם מינו.

מכלוף מיקי זוהר: החוקר אמר לכם שזה מסוכן במקום לשים את זה בחלופה 2 או 5 - - -

<אייל קליידר: הוא לא אמר שזה מסוכן.

מכלוף מיקי זוהר: לתת לזה אפשרות, אתם ככה מה שנקרא, הולכים עם היזם בעיניים עצומות, היזם דואג לאזרחי ישראל, הוא דואג לתושבי קרית גת?

מכלוף מיקי זוהר: זה מה שבראש סדר העדיפויות שלו?

מכלוף מיקי זוהר: חלילה זה לא בצע כסף, אין פה שיקול, את יודעת מה?

מכלוף מיקי זוהר: זו הסיבה שתקפו אותנו על הרפורמה שעשינו בכל מה שקשור למתווה הגז.

מכלוף מיקי זוהר: במתווה הגז פעלנו באמת בצורה רצינית והשר שטייניץ קידם את זה בצורה נבונה כי הוא ידע שזה טוב למדינת ישראל, הוא עשה את זה כמובן ברוח המפקד, ראש הממשלה, וזה אחד מהדברים הנכונים שהיו במדינת ישראל, מתווה הגז.

מכלוף מיקי זוהר: אבל למה תקפו אותנו?

מכלוף מיקי זוהר: למה?

מכלוף מיקי זוהר: אתם יודעים למה?

מכלוף מיקי זוהר: רק בגלל ההתנהלות הקלוקלת הזאת שלא חושבת על אזרחים שתמיד אנחנו מצטיירים כמי שדואגים לטייקונים ולא לאזרח הקטן.

מכלוף מיקי זוהר: הטייקון הזה יכול לעשות את אותו כסף במרחק 15 קילומטר מאיפה שהוא רוצה לפתוח את תחנת הגז הזאת.

מכלוף מיקי זוהר: אף אחד לא הפריע לו להרוויח כסף.

מכלוף מיקי זוהר: אבל אתם, מה שנקרא מקלים איתו.

מכלוף מיקי זוהר: בוא, אתה טייקון, נריץ לך את הדברים צ'יק צ'ק.

מכלוף מיקי זוהר: למה?

מכלוף מיקי זוהר: לכו איתו לחלופה 2, תנו לו את הרישיון גם בחלופה 2, הוא מתרחק מאוכלוסייה, הוא עדיין ממשיך לעשות את הפעילות הכלכלית שלו והוא לא מזיק לאף אחד, עדיין פותחים תחנת כוח באמצעות גז ולא באמצעות פחם.

מכלוף מיקי זוהר: כל מה שרצינו קרה, רק עם עוד קצת בירוקרטיה ליזם.

מכלוף מיקי זוהר: מה היה קורה מזה?

מכלוף מיקי זוהר: אז ה יו הולכים לו כמה מאות אלפי שקלים הוצאה, מה היה קורה מזה?

מכלוף מיקי זוהר: הוא לא היה מת מזה.

מכלוף מיקי זוהר: מסקנות הוועדה: 1.

מכלוף מיקי זוהר: הוועדה קובעת כי המשרד לאנרגיה ותשתיות לאומיות שגה בתקנות לשעת חירום בעניין הקמת תחנת כח גז בכך שהחלטה זו אמורה להביא להאצת תהליך הקמת תחנות בצורה עוקפת, מהירה ולא שקולה ומתחשבת בשיקולי בריאות ובטחון של תושבי הדרום ותושבי מדינת ישראל בכלל.

מכלוף מיקי זוהר: 2.

מכלוף מיקי זוהר: הוועדה למדה בדיון כי משרד התשתיות איפשר לוועדה לבחור חלופה אחת, חלופה 7 ולא בחלופה 2 או 5, מאחר וליזם לא היה רישיון בחלופות האחרות.

מכלוף מיקי זוהר: למרות הצעת החוקר, חוות דעת החוקר שאמרה שחלופה 7 היא חלופה פחות טובה.

מכלוף מיקי זוהר: לכן הוועדה פונה למשרד התשתיות ולכל הגורמים העוסקים בעניין לקדם רישיון ליזם לשאר החלופות על מנת שתיבחר החלופה הטובה ביותר לטובת אזרחי ישראל ולא לשיקולו של היזם ולא לשיקולים אחרים.

מכלוף מיקי זוהר: אך ורק לביטחונם ולבריאותם של אזרחי ישראל.

מכלוף מיקי זוהר: תודה רבה הישיבה נעולה.